तेजपुर, 8 आगष्ट, 2022: आथिखालाव खायसे सुबुंफोरा रां आरजिनायनि गोरलै राहा नागिरो ।  रांनि थाखायनो सुबुंआ मावनाङै हाबाफोरखौबो मावो ।  रां आरजिनो गोरलै लामा नागिरनानै सुबुंफोरा आयेननि बेरेखा हाबाफोरखौबो मावो ।  बेबादिनो मोनसे जाथाइ नुजाथिदों आसामनि सनितपुर जिल्लायाव ।  TRAFFIC POLICE जाफ्लानानै सरासनस्रा सुबुंफोरनिफ्राय रां लुथियोमोन सासे सुबुंआ ।  नंखाय TRAFFIC POLICE आ गुबै बिबानगिरिफोरखौ गारिनिफ्राय लाखिनानै नेमखान्थिनि बेरेखायै जुरिमाना फोनांनो नाजादोंमोन ।  रिपर्टनि बादिब्ला, बै सुबुंआ गुवाहाटीनिफ्राय बासजों फैनानै तेजपुरनि पारुवा चारियालिआव सुबुंफोरखौ चेकिं खालामोमोन आरो बिसोरनिफ्राय गोसो बायदि रां लायोमोन ।  बिबानाव थानाय पुलिसनि सेनियर बिबानगिरिफोरा जाथाइथिलिआव सहैनानै जाथाइया सोरांआव फैदों ।  लोगो-लोगोनो बै नंखाय TRAFFIC POLICE खौ हमनानै लादों ।  नायबिजिरनायनि गेजेरजों आरोबाव मिथिनो मोननाय जादोंदि, बै सुबुंआ रङिया आरो नगावआवबो बे एखे खायदाजोंनो सुबुंफोरनिफ्राय रां लुथियोमोन । 